Politica de mediu Politica Comunității în domeniul mediului urmărește un nivel de protecție ridicat, ținând seama de diversitatea situațiilor din diferitele regiuni ale Comunității. Aceasta se bazează pe principiile precauției și acțiunii preventive, pe principiul remedierii, cu prioritate la sursă, a daunelor provocate mediului și pe principiul „poluatorul plătește”. (…) În elaborarea politicii sale, (…), Comunitatea ține seama de datele științifice și tehnice disponibile (…) (articolul 174 din tratat)

Obiective Să instituie o rețea europeană de informare și observare pentru mediu care să furnizeze Comunității și statelor membre informații obiective, fiabile și comparabile la nivel european cu scopul de a le permite: (a) să ia măsurile necesare pentru a proteja mediul; (b) să evalueze rezultatele acestor măsuri; (c) să se asigure că publicul este informat în mod corespunzător cu privire la starea mediului.

Sarcini — să furnizeze Comunității și statelor membre informațiile obiective necesare pentru stabilirea cadrului și punerea în aplicare a unor politici de mediu corecte și eficiente; — să înregistreze, să colaționeze și să evalueze datele privind starea mediului și să elaboreze rapoarte de expertiză privind calitatea și presiunile asupra mediului pe teritoriul Comunității; — să contribuie la asigurarea faptului că datele privind mediul la nivel european sunt comparabile și, în cazul în care este necesar, să încurajeze prin mijloace corespunzătoare o mai bună armonizare a metodelor de măsurare; — să promoveze includerea informațiilor europene privind mediul în programele internaționale; — să publice din cinci în cinci ani un raport privind starea, evoluția și perspectivele mediului; — să stimuleze elaborarea tehnicilor de prognoză meteorologică și a metodelor de evaluare a costurilor daunelor aduse mediului, precum și schimbul de informații cu privire la tehnologiile pentru prevenirea daunelor; — să stimuleze elaborarea metodelor de evaluare a costurilor daunelor aduse mediului și a costurilor politicilor de prevenire, de protecție și de restaurare a mediului.

1. Consiliul de administrație Componență: — un reprezentant al fiecărui stat membru; — doi reprezentanți ai Comisiei; — două personalități științifice desemnate de Parlamentul European. Sarcini Să adopte programul de lucru și să se asigure de execuția acestuia. 2. Directorul executiv Numit de consiliul de administrație pe baza unei propuneri din partea Comisiei. 3. Forumul consultativ Format dintr-un reprezentant pe stat membru, acesta acordă consultanță directorului executiv. 4. Comitetul științific Format din persoane cu o calificare specifică în domeniul mediului. 5. Auditul extern Curtea de Conturi Europeană. 6. Autoritatea de descărcare de gestiune Parlamentul, la recomandarea Consiliului.

Bugetul definitiv 37,1 milioane de euro (32,1 milioane de euro), din care subvenție comunitară: 75 % (84 %). Situația personalului la 31 decembrie 2006 Număr de posturi prevăzute în schema de personal: 115 (115) Posturi ocupate: 110 (107) +47 (34) alte posturi (contracte auxiliare, experți naționali detașați, agenți locali și angajați prin agenție de ocupare a forței de muncă) Total personal: 115 (115) responsabil de următoarele sarcini: — operaționale: 72 (72) — administrative: 42 (42) — mixte: 1 (1)